Hei, denne artikkelen er over ett år gammel og kan inneholde utdatert informasjon

Rusforsker Willy Pedersen ved Universitetet i Oslo mener tendensen viser at avhold blant unge kan være en protest mot voksenkulturen, skriver Vårt Land. Han tror nedgangen blant annet skyldes at ungdom er sosiale på andre måter enn tidligere.

- Ungdom assosierer ikke hasj med opprør lenger. Det er noe mange oppfatter som voksensamfunnets problem, sier Pedersen.

Undersøkelsen viser blant annet at andelen 15- og 16-åringer som har prøvd hasj, falt fra 12 prosent i 1999 til 5 prosent i 2011.

Ifølge professoren er det dessuten ungdommen som har ledet an i nedgangen i alkoholkonsum de siste årene.

- På et tidspunkt har ungdom etablert andre alkoholvaner enn voksensamfunnet. De begynte å redusere forbruket lenge før befolkningen for øvrig, sier Pedersen.

(NTB)